**REFERAT**

**Privind modificarea contractului de delegare a gestiunii serviciului de transport public in comun de persoane prin curse regulate, in Contract de Servicii Publice conform Regulamentului CE 1370/2007 al Parlamentului European şi al Consiliului privind serviciile publice de transport feroviar şi rutier de călători;**

Prin proiectul de hotărâre propunem aprobarea studiu de oportunitate privind dezvoltarea serviciului de transport public local in municipiului Dej, Regulamentul de operare a serviciului de transport public, Caietul de Sarcini privind operarea serviciului de transport public, proiectul de Contract de Servicii Publice.

Scopul prezentului studiu de oportunitate este acela de a permite luarea unei decizii informate asupra delegării administrării si operării serviciului de transport public in Municipiul Dej, prin analiza tuturor elementelor tehnice, juridice si financiare specifice.

Realizarea studiului de oportunitate a deciziei de delegare reprezintă cerința obligatorie, conform prevederilor legale. Studiul de oportunitate se axează pe analiza elementelor tehnice, juridice si financiare implicite, realizând o evaluare a următoarelor aspecte:

o Aspecte generale ;

o Fezabilitate tehnica ;

o Fezabilitate economica si financiara ;

o Aspecte de mediu ;

o Aspecte sociale si aspecte institutionale.

Prezentul studiu fundamentează necesitatea si oportunitatea concesionării transportului public local de persoane în Municipiul Dej si stabilirea soluțiilor optime de delegare a gestiunii serviciilor.

Autoritățile administrației publice locale au obligația de a stabili şi de a aplica strategia pe termen mediu şi lung pentru extinderea, dezvoltarea şi modernizarea serviciilor de transport public judeţean de persoane prin curse regulate, ținând seama de planurile de urbanism şi amenajarea teritoriului, de programele de dezvoltare economico-socială a localităților şi de cerințele de transport public local, evoluția acestora, precum şi de folosirea mijloacelor de transport cu consumuri energetice reduse şi emisii minime de noxe.

Prin realizarea acestui obiectiv, Consiliul Local al Municipiului Dej, reprezentantul Autorității administrației publice locale al Municipiului Dej, urmăreşte, în condițiile legii, prin strategiile pe care le va adopta:

o dezvoltarea şi funcționarea pe termen mediu şi lung a serviciilor de transport public de persoane în concordanță cu programele de dezvoltare economico- socială a municipiului, precum şi a infrastructurii aferente acestuia;

o satisfacerea în condiții optime a nevoilor populației (principalul client), precum şi al instituțiilor publice şi agenților economici de pe raza administrativ- teritorială a muncipiului pe care îi deserveşte prin serviciile de transport;

o gestionarea serviciilor de transport public local de persoane pe criterii de competitivitate şi eficiență managerială;

o îmbunătățirea condițiilor de viață ale cetățenilor prin promovarea calității şi eficienței transportului public local de persoane;

o asigurarea capacității suficiente de transport pe rute aglomerate;

o promovarea reabilitării infrastructurii aferente serviciilor de transport public local de persoane;

o realizarea unei infrastructuri edilitare moderne printr-un program investițional adecvat, în vederea creşterii calității vieții cetățenilor;

o acordarea de facilități unor categorii de persoane, defavorizate din punct de vedere social;

o menținerea serviciului de transport la indicatorii de performanță propuşi.

In conformitate cu Ordinul 263 din 6 decembrie 2007 privind aprobarea „Normelor cadru privind modalitatea de atribuire a contractelor de delegare a gestiunii serviciilor de transport public local”, studiul trebuie sa cuprinda:

a. descrierea si identificarea serviciului, a ariei teritoriale si a sistemului a carui gestiune urmeaza sa fie delegata

b. situatia economica-financiara actuala a serviciului si starea tehnica a sistemului aferent acestuia

c. investitiile necesare pentru modernizarea, imbunatatirea calitativa si cantitativa, precum si a conditiilor sociale si de mediu si extinderea serviciului

d. motive de ordin economic, financiar, social si de mediu, care justifica delegarea gestiunii

e. nivelul minim al redeventei, dupa caz

f. durata estimata a contractului de delegare

Referinte legale

Referintele legale la nivel european

Aspectele utilizate in cadrul acestui Studiu de oportunitate sunt reglementate la nivel comunitar de următoarele acte normative:

• Tratatul privind funcţionarea Uniunii Europene, denumit în continuare "TFUE";

• Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport de călători pe calea ferată și rutier și de abrogare a Regulamentelor (CEE) nr 1191/69 și nr 1107/70 (JO L 315/2007), denumit în continuare "Regulamentul (CE) 1370/2007".

• Regulamentul (UE) nr 1303/2013 al Parlamentului European și al Consiliului din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziţii generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, denumit în continuare "Regulamentul 1303/2013".

• Regulamentul (UE) nr 1301/2013 al Parlamentului European și al Consiliului din 17 Decembrie 2013, privind Fondul European de Dezvoltare Regională și dispoziții specifice referitoare la investiţiile pentru creștere economică și ocuparea forței de muncă și de abrogare a Regulamentului (CE) nr 1080/2006.

Referintele legale la nivel national

Conţinutul prezentului document este reglementat la nivel naţional de următoarele acte normative:

• Legea nr. 215/2001 privind administraţia publică locală;

• Legea nr. 273/2006 privind finanţele publice locale;

• Legea nr. 213/1998 privind proprietatea publică și regimul juridic al acesteia;

• Legea nr. 287/2009 privind Codul civil;

• Legea nr. 31/1990 privind societăţile;

• Legea nr. 51/2006 privind serviciile comunitare de utilităţi publice;

• Legea nr. 92/2007 privind serviciile de transport public local;

• Ordinul ministrului afacerilor interne și reformei administrative nr 353/2007 de aprobare a normelor de aplicare a Legii serviciilor de transport public local nr. 92/2007;

• Ordonanţa Guvernului nr. 27/2011 privind transporturile rutiere;

• Ordonanţa Guvernului nr. 7/2012 privind implementarea sistemelor de transport inteligente în domeniul transportului rutier și pentru realizarea interfeţelor cu alte moduri de transport;

• Ordonanţa Guvernului nr. 97/1999 (r) privind garantarea furnizării de servicii publice subvenţionate de transport rutier intern si de transport pe căile navigabile interioare; și

• Ordinul ministrului transporturilor nr. 972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local.

• Ordonanta de Urgenta a Guvernului nr. 77/2014 privind procedurile nationale in domeniul ajutorului de stat, precum si pentru modificarea si completarea Legii concurentei nr. 21/1996.

• Legea nr.20/2015 pentru aprobarea Ordonantei de Urgenta a Guvernului nr.77/2014

• Ordonanţa de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020

• Hotărârea Guvernului nr. 93/2016 pentru aprobarea Normelor Metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020

Im urma realizarii studiului de oportunitate privind dezvoltarea serviciului de transport public local in municipiului Dej au rezultat urmatoarele concluzii generale:

* Tipul de delegare a serviciului public este delegare directă către operatorul municipial SC Transurb SA, având în vedere avantajele precizate în capitolul de analiză
* Programul cu care este operat serviciul de transport public în municipiul Dej va suferi modificări majore, astfel:

1. Eliminarea liniilor externe 10 și 15, care exced zona administrativă a autorității contractante, linia 5 va fi limitată la intersecţia Str. Valea Jichişului cu Str. Tărpiului, iar linia 12 va fi limitată la stația Dej Parcare.
2. Creșterea frecvenței de circulație pe liniile 0,1,4,5, programul propus fiind prezentat în Anexa 2
3. Scăderea frecvenței de circulație pe linia 3, programul propus fiind prezentat în Anexa 2
4. În scenariul recomandat: Intorducerea a 3 noi linii de transport public care să fie operate cu autobuze de medie capacitate.

* În scenariul recomandat, se propune achiziția de autobuze electrice - 14 autobuze de medie capacitate (9m), capacitate de minim 50 de locuri care vor circula pe traseele existente și 6 autobuze de capacitate redusa (6-7 m), capacitate de minim 22 de locuri, care vor circula pe traseele noi propuse.
* În scenariul recomandat, numărul mediu de utilizatori/zi este preconizat să crească cu 16,3% în primul an față de 2016, și menținerea acestui număr pe o perioadă de 10 ani
* În scenariul recomandat costurile anuale cu exploatarea **se reduc cu 40%**, iar în cifre absolute, pe an economia e de 1.589.852 lei/an la exploatarea traseelor cu autobuze electrice
* În scenariul recomandat, subvenția acordată de autoritatea publică locală scade atât față de anul de referință cât și față de previzionarea pe celelalte scenarii cu maxim 1.553.094 lei/an, realizându-se o economie importantă la bugetul local al autorității contractante.

Având in vedere cele prezentate mai sus, supunem spre dezbatere si aprobare Consiliului Local al municipiului Dej proiectul de hotărâre privind modificarea contractului de delegare a gestiunii serviciului de transport public in comun de persoane prin curse regulate, in Contract de Servicii Publice conform Regulamentului CE 1370/2007 al Parlamentului European şi al Consiliului privind serviciile publice de transport feroviar şi rutier de călător.

**Întocmit,**

Sef Birou Programe Dezvoltare

Gabriel Pop

Compartiment juridic,